JUDETUL CALARASI

CONSILIUL LOCAL COMUNEI

ALEXANDRU ODOBESCU

**HOTARARE**

privind reorganizarea societății „Serviciul Public Alexandru Odobescu SRL”

Consiliul local al comunei Alexandru Odobescu, întrunit în ședința ordinară din data de 12.08.2024:

Având în vedere:

-Procesul verbal de recepție nr. 3844 din 25.09.2023 aferent obiectivului ‚INFIINTARE SISTEM CENTRALIZAT DE CANALIZARE MENAJERA CU STATIE DE EPURARE SI MODERNIZARE SISTEM EXISTENT DE ALIMENTARE CU APA IN SATUL GALATUI, COMUNA ALEXANDRU ODOBESCU” ;

-Raportul de specialitate înregistrat sub nr. 3745 din data de 05.08.2024 întocmit de domnul viceprimar Dinu Cristian Lorin prin care solicita reorganizarea Serviciului de alimentare cu apă în Serviciul de alimentare cu apă și canalizare al comunei Alexandru Odobescu ;

-avizul *Comisiei* juridice si de disciplina *din cadrul Consiliului local*

În conformitate cu:

- art.1 alin (1) , alin (2) lit. a, b , art. 3 , art. 8 alin 1 , art. 22 alin 1 , alin 2 lit. a , alin 3 , alin 4 , art. 28 din Legea nr. 51/2006 (republicata) privind serviciile comunitare de utilități publice ;

## Prevederile -art. 12 alin 1 lit. e , art. 17 alin 1 , 3 , 4 , 18 alin 2 , art. 19 alin 1 , 2 , art. 20 alin 4 , Art. 22 alin. 2 , art. 24 alin 2 din Legea 241/2006 (republicata) privind serviciul de alimentare cu apa si canalizare, modificata si republicata;

Prevederile art. 67 alin. (1), lit. b) din Legea nr. 273/ 2006 privind finanțele publice locale;

În temeiul prevederilor art. 129 alin. (7) lit. n), și art. 136 din OUG nr. 57/03.07.2019 privind Codul Administrativ modificata si republicata, aprobă prezenta:

**HOTĂRÂȘTE**:

Art. 1. Se aprobă reorganizarea Serviciului de alimentare cu apă în Serviciul de alimentare cu apă și canalizare al comunei Alexandru Odobescu și a Studiului de oportunitate ce constituie anexa nr. 1 la prezenta hotărâre.

Art. 2. Se aprobă Regulamentul Serviciului de alimentare cu apă și canalizare al comunei Alexandru Odobescu, precum și a indicatorilor de performanta pentru acesta, conform anexei nr. 2.

Art. 3. Se aprobă Caietul de Sarcini pentru funcționarea Serviciului de alimentare cu apă și canalizare al comunei Alexandru Odobescu, conform anexei nr. 3.

Art. 4. (1) Se aprobă atribuirea directă a serviciului de alimentare cu apă și canalizare al comunei Alexandru Odobescu către Societatea **,,*Serviciul Public Alexandru Odobescu" S.R.L*** având asociat unic comuna Alexandru Odobescu.

Art. 5. Se aprobă lista bunurilor din domeniul public și privat al comunei Alexandru Odobescu, aferente sistemului public de alimentare cu apă și canalizare, care vor fi predate spre folosință în baza contractului de delegare a gestiunii către **,,*Serviciul Public Alexandru Odobescu S.R.L”*** ce constituie anexa nr. 4 la prezentul proiect de hotărâre.

Art. 6. Se aprobă contractul - cadru de delegare a gestiunii ce urmează a fi încheiat între comuna Alexandru Odobescu și Societatea **,,*Serviciul Public Alexandru Odobescu" S.R.L***. ce constituie anexa nr. 5 la prezentul proiect de hotărâre.

Art. 7. Se aprobă încheierea contractului de delegare între comuna Alexandru Odobescu și Societatea **,,*Serviciul Public Alexandru Odobescu" S.R.L***. pentru o perioadă de 5 ani, urmând ca, la finalul celor 5 ani, în baza unei analize privind eficienta economică a serviciului, să prelungească durata contractului de delegare până la maxim 5 de ani, după caz.

Art. 8. Se împuternicește domnul Eremia Niculae, primarul comunei Alexandru Odobescu, pentru semnarea contractului de delegare și a tuturor actelor aferente.

Art. 9. Se aprobă modelul contractului de prestare a serviciului de apă și canalizare ce urmează a fi încheiat de Societatea **,,*Serviciul Public Alexandru Odobescu" S.R.L*** cu utilizatorii serviciului de apă și canalizare, la nivelul comunei Alexandru Odobescu, județul Călărași, ce constituie anexa nr. 6 la prezentul proiect de hotărâre.

Art. 11. Se aproba modificarea Organigramei si a Statului de funcții conform anexelor nr.7 și nr.8 la prezenta hotărâre.

Art. 12. Pentru modificarea Actului Constitutiv, in relația cu Oficiul Registrului Comerțului Călărași , precum si cu alte instituții se deleagă domnul viceprimar Dinu Cristian – Lorin.

Art. 13. Prezenta hotărâre, adoptată cu respectarea art. 136 din OUG nr. 57/2019, se comunică în termen de 10 zile lucrătoare Instituției Prefectului pentru controlul legalității, Primarului comunei, pentru a asigura aducerea la îndeplinire, prin compartimentele de specialitate din cadrul Primăriei comunei, se aduce la cunoștință publică prin afișare pe site-ul instituției, [www.primariaodobescu.ro](http://www.primariaodobescu.ro)[.](http://www.comunasaveni.ro/)

Președinte ședință, Contrasemnează Secretar general

Bordeianu Dumitru Ilie Doinita

Nr. 62

Adoptată la comuna Alexandru Odobescu

Astăzi 12.08.2024

Adoptată cu 10 voturi pentru , împotrivă - nu , abțineri - nu .